
за да се произнесе, взе предвид следното:
Производството е образувано по молба на „*** ***“ ЕООД, със седалище и адрес на управление гр. С., ул. „М. Ф.“ № *, за допускане на обезпечение на бъдещи искове с обща цена 14611,80 лв., които молителят възнамерява да предяви срещу „Р. К.“ ЕООД, със седалище и адрес на управление гр. С., ул. „К.“ № * - чрез налагане на обезпечителна мярка „запор“ върху банкови сметки на бъдещия ответник в посочените в молбата банки.
Делото е разпределено на настоящия съдия-докладчик Янко Чавеев на случаен принцип чрез ЕИСС на 22.10.2024 г.
Настоящият съдия-докладчик счита, че са налице обстоятелства, които обективно са от естество да породят основателно съмнение в неговата безпристрастност по смисъла на чл. 22, ал. 1, т. 6 от ГПК.
Посочено е в молбата, а и от служебна справка в ТРРЮЛНЦ по ЕИК на търговското дружество - молител се потвърждава, че молителят „*** ***“ ЕООД е със седалище и адрес на управление гр. С., ул. „М. Ф.“ № *, както и че управител на дружеството и едноличен собственик на неговия капитал е Т. И.. Съдията-докладчик е съсобственик на недвижим имот, който се намира в близко съседство до адреса на управление на дружеството - молител и освен това докладчикът и лицата от близкия му семеен кръг, независимо че не са знаели до настоящия момент, че Т. И. е управител на търговско дружество, са в дългогодишни близки добросъседски и приятелски отношения с нея и семейството й.
В началния му етап, в който се намира, производството по обезпечаване на бъдещ иск е едностранно, т. е. с оглед самия му характер то към настоящия момент изключва правно-осигурена възможност за бъдещия ответник да поиска отвод на съдията- докладчик поради наличие на обстоятелства по чл. 22, ал. 1, т. 6 от ГПК. Затова и с оглед изтъкнатите лични отношения между съдията-докладчик и управителя на търговското дружество - молител, съдията-докладчик е длъжен сам да се отведе от разглеждане на делото.
Воден от горното и на основание чл. 23, ал. 2, вр. чл. 22, ал. 2, вр. ал. 1, т. 6 от ГПК, съдът

ОТВЕЖДА СЕ съдията Янко Чавеев от разглеждане и решаване на ч. гр. д. № 1245/2024 г. по описа на РС – С..
Делото ДА СЕ ДОКЛАДВА незабавно за ново разпределение чрез ЕИСС ОПРЕДЕЛЕНИЕТО не подлежи на обжалване.

